**Dječji vrtić CVRČAK Knin**

**Jelenina 3**

**OIB: 84605892507**

**UPRAVNO VIJEĆE**

**KLASA: 112-01/21-02/24**

**URBROJ: 2182/10-13/06-21-1**

**Knin, 30. kolovoza 2021. godine**

## Na temelju članka 26. Zakona o predškolskom odgoju i obrazovanju (Narodne novine, br.[10/97](http://www.zakon.hr/cms.htm?id=477), [107/07](http://www.zakon.hr/cms.htm?id=478), [94/13](http://www.zakon.hr/cms.htm?id=479), 98/19) te članka 60. Statuta Dječjeg vrtića CVRČAK Knin, KLASA: 012-03-01/19-01/1, URBROJ: 2182/10-13/01-19-1 Upravno vijeće na 70. sjednici održanoj dana 30. kolovoza 2021. godine donosi

**ODLUKU**

**o raspisivanju natječaja**

**za radno mjesto**

**Zdravstveni voditelj – viša medicinska sestra, puno radno vrijeme – na određeno,**

 **zamjena privremeno odsutnog radnika, 1 izvršitelj**

 Osim općih uvjeta (punoljetnost i hrvatsko državljanstvo), osobe koje se prijavljuju na natječaj moraju ispunjavati i posebne uvjete prema člancima 24., 25., i 26. Zakona o predškolskom odgoju i obrazovanju (Narodne novine, br.[10/97](http://www.zakon.hr/cms.htm?id=477),[107/07](http://www.zakon.hr/cms.htm?id=478), [94/13](http://www.zakon.hr/cms.htm?id=479), 98/19), Pravilnika o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (Narodne novine, br. 133/97) te Pravilnika o unutarnjem ustrojstvu i načinu rada Dječjeg vrtića CVRČAK Knin, KLASA: 011-03-01/19-01/3, URBROJ: 2182/10-13/01-19-1:

- završen preddiplomski sveučilišni studij ili stručni studij sestrinstva, odnosno sveučilišni
 diplomski studij ili specijalistički studij sestrinstva

- položen stručni ispit u djelatnosti sestrinstva,

- utvrđenu zdravstvenu sposobnost za obavljanje poslova radnog mjesta

- ispunjavati uvjete iz članka 25. Zakonu o predškolskom odgoju i obrazovanju

 Uvjet stručnog znanja (stupnja obrazovanja) ispunjava i osoba koja je po ranijim propisima stekla višu stručnu spremu tražene struke.

 Osobe koje su nakon 08. listopada 1991. godine stekle inozemnu obrazovnu kvalifikaciju izvan Republike Hrvatske, dužne su u prijavi priložiti rješenje visokog učilišta o priznavanju potpune istovrijednosti u skladu sa Zakonom o priznavanju potpune istovrijednosti stranih školskih svjedodžbi i diploma (Narodne novine br.57/1996, 21/2000, 158/2003) ili rješenje/potvrdu nadležnih tijela sukladno Zakonu o reguliranim profesijama i priznavanju inozemnih stručnih kvalifikacija (Narodne novine, br.82/15, 70/19, 47/20) te drugih posebnih propisa.

 Natjecati se mogu i osobe koje nemaju položen državni stručni ispit uz obvezu da isti polože u roku od godine dana od dana zasnivanja radnog odnosa.

Na natječaj se pod ravnopravnim uvjetima mogu prijaviti osobe oba spola.

 Radni odnos u Dječjem vrtiću ne može zasnovati osoba koja ima zapreke iz članka 25. Zakona o predškolskom odgoju i obrazovanju.

 U prijavi na javni natječaj potrebno je navesti osobne podatke podnositelja prijave (ime i prezime, adresu stanovanja, kontakt – telefonski broj i adresa elektroničke pošte) te naziv radnog mjesta na koje se osoba prijavljuje.

 Prijavu je potrebno vlastoručno potpisati.

**Kandidati uz prijavu na natječaj trebaju priložiti sljedeće isprave:**

1. Životopis
2. Presliku dokaza o hrvatskom državljanstvu (domovnica)
3. Presliku dokaza o stečenoj stručnoj spremi (diploma, potvrda ili dr.)
4. Elektronički zapis ili potvrda o podacima evidentiranim u bazi podataka HZMO
5. Presliku dokaza o položenom stručnom ispitu
6. Presliku dokaza o nepostojanju zapreke za zasnivanje radnog odnosa sukladno članku 25. Zakona o predškolskom odgoju i obrazovanju („Narodne novine“, broj [10/97](http://www.zakon.hr/cms.htm?id=477), [107/07](http://www.zakon.hr/cms.htm?id=478), [94/13](http://www.zakon.hr/cms.htm?id=479)), **ne starije od 6 mjeseci**
7. potvrda nadležnog suda da se protiv kandidata ne vodi kazneni postupak (članak 25. stavak 2. Zakona o predškolskom odgoju i obrazovanju)

b) potvrda nadležnog suda da se protiv kandidata ne vodi prekršajni postupak (članak 25. stavak 4. Zakona o predškolskom odgoju i obrazovanju).

 Izabrani kandidat će u primjerenom roku, a prije sklapanja ugovora o radu, dostaviti uvjerenje o utvrđenoj zdravstvenoj sposobnosti za obavljanje poslova zdravstvenog voditelja – više medicinske sestre, odobrenje za samostalan rad izdano od Hrvatske komore medicinskih sestara te izvornike svih drugih dokaza o ispunjenju formalnih uvjeta iz natječaja. Nedostavljanje traženih isprava smatra se odustankom od prijave na navedeno mjesto, a prije izbora kandidata bit će predočen izvornik ili ovjerena preslika.

 Kandidat koji se poziva na pravo prednosti pri zapošljavanju, uz prijavu na natječaj dužan je, osim dokaza o ispunjavanju traženih uvjeta, priložiti i svu potrebnu dokumentaciju prema posebnom Zakonu.

 Ako kandidat ostvaruje pravo na prednost pri zapošljavanju prema posebnom zakonu dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima.

 Kandidat koji se poziva na pravo prednosti temeljem Zakona o hrvatskim braniteljima iz Domovinskog rata i članova njihove obitelji (Narodne novine, broj 121/17, 98/19), dužan je uz prijavu na natječaj osim dokaza o ispunjenju uvjeta iz natječaja priložiti i sve potrebne dokaze iz članka 103. citiranog Zakona, a koji se mogu naći na poveznici

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

* Prijave na natječaj s dokazima o ispunjavanju uvjeta podnose se **u roku od 8 (osam) dana** od dana objave natječajana adresu:

 **Dječji vrtić CVRČAK Knin**

 **Jelenina 3**

 **22 300 Knin**

 s naznakom **„za natječaj za radno mjesto zdravstveni voditelj – viša medicinska sestra na određeno, zamjena privremeno odsutnog radnika“**

 Nepravovremene i nepotpune prijave neće se razmatrati.

 O rezultatima provedenog natječaja kandidati će biti obaviješteni pisanim putem u zakonskom roku.

 Prijavom na natječaj kandidati daju privolu Dječjem vrtiću CVRČAK Knin za prikupljanje i obradu osobnih podataka navedenih u prijavi na natječaj te dokumentaciji dostavljenoj s prijavom, u svrhu odabira kandidata te privolu na dostavu obavijesti o rezultatima natječaja koja se dostavlja svim kandidatima, na Hrvatski zavod za zapošljavanje i objavljuje na oglasnoj oploči i internet stranci Dječjeg vrtića.

 Privola za prikupljanje i obradu osobnih podataka je uvjet za prijavu na natječaj.
 Kandidat može u svako doba, u potpunosti ili djelomice, bez naknade i objašnjenja odustati od dane privole i zatražiti prestanak aktivnosti obrade osobnih podataka.

 Opoziv privole može se podnijeti isključivo putem pošte na adresu Dječjeg vrtića CVRČAK Knin.

 Javni natječaj bit će objavljen na oglasnim pločama i internetskoj stranici Hrvatskog zavoda za zapošljavanje ([www.hzz.hr](http://www.hzz.hr)) te oglasnoj ploči i internetskoj stranici Dječjeg vrtića CVRČAK Knin (<http://www.dvcvrcak.hr>).

 Datum objave natječaja je 06. rujna 2021. godine.

Predsjednica Upravnog vijeća

 Tanja Vujasinović, v.r.